Viborger Samler, 1845-08-21
Maler C. P. Møller i Haderslev bekjendtgjør i "Dannevirke" af 16de Aug., hvorledes han ved at forlange nogle trefarvede Faner, som varede i det Locale, hvor Haderslevs Sangforening den 30te Aug. 1844 gav en offentlig Concert, blev insulteret af disse Emblemers Tilhængere og uddreven af Forsamlingen. Da han senere blev anklaget for Byretten som Oprørstifter og idømt en Mulct af 16 Rbd. samt Omkostningerne, appellerede han Sagen til Overretten paa Gottorp, hvor han ikke fik videre. Opreisning. Under 19de Decbr. f. A. indgik han derpaa med en Ansøgning til Kongen om Dommens Cassation og Nedsættelsen af en kgl. Commission til at undersøge Forholdene i Haderslev. Under 2den Aug. 1845 har nu det Slesvig=Holsteen-Lauenborgske Cancelli meddeelt ham en kgl. Resolution, der afstaaer hans Ansøgning. Viborg. Som tidligere anført, indtraf Hr. Canck. phill. F. Barfoed hertil Byen i Mandags og en større Deel af Byens Jndvaanere glædede sig ved at erfare, at Hr. Barsoed ogsaa her agtede at holde Foredrag. Den følgende Dag bragtes det imidlertid i Erfaring, at Hr. B. ikke kunde erholde Tilladelse til som paatænkt at holde sit Foredrag offentlig; men da han var indført i Klubben som reisende Medlem, blev han af Directionen opfordret til at holde Foredrag samme Aften for Selskabets Medlemmer, men ogsaa saadant blev forbudt af Politiet ifølge en udtrykkelig Ordre fra Stiftamtet, skjøndt det opvalte Forundring at Vedkommende kunde ansee et afsluttet Selskab, hvortil Adgangen ikke er aaben for Alle og Enhver, som offentligt. Da Ordren imidlertid maatte efterkommes for Tiden, besluttede tvende af Byens agtede Borgere at forskaffe idetmindste deres Venner den Nydelse, som var bleven Klubbens Medlemmer formeent, og disse tvende Mænd lode derfor igaar en Deel indbyde til at være deres Gjæster i et af dem leiet Locale, hvortil ogsaa Hr. Barfoed blev indbudet. Nogen Tid efterat man var samlet, og Hr. B. havde begyndt en interessant historisk Oversigt over de europæiske Forholde, kom imidlertid Stiftamtmanden og Politimesteren tilstede, og efterat Hr. B. af dem var anmodet om at træde ind i et særligt Værelse, blev det Hr. B. af Stiftamtmanden tilkjendegivet, at han forbød ham at fortsætte sit Foredrag, da han ansaae det som offentligt paa Grund af Forsamlingens Talrighed, uagtet der blev gjort opmærksom paa, at de Forsamlede vare tilstede efter speciel Jndbydelse ikke af Hr. B. men af tvende af Byens Borgere. Da Hr. B. derpaa i Stiftamtmandens Overværelse underrettede Selskabet om det gjorte Forbud, hvilket af Stiftamtmanden for Samme blev bekræftet, idet han tilføiede: at han naturligviis ikke vilde forbyde de selskabelige Nydelser, som Selskabet ellers vilde hengive sig til; og Hr. B. derefter tillige meddeelte Selskabet: at han protesterede imod og forbeholdt sig sin Klage over Stiftamtmandens - som han formeente - uberettigede Fremtræden, var det af den af Selskabet paa forskjellig Maade tilkjendegivne Acclamation kjendeligt," at Samme deelte Hr. Barfoeds Anskuelser om det Passerede. Stiftamtmanden forlod strax derpaa Selskabet, hvor Politimesteren forblev tilstede, og et Par Timer hengik nu, som Selskabet tilbragte i Forening med Hr. B. med Samtaler over forskjellige fædrelandske Anliggender, fornemmelig de slesvigske Forholde. Hr. B. blev derefter inviteret af nogle af de Tilstedeværende til et i Hast arrangeret Maaltid paa Gjæstgivergaarden, hvorved flere Skaaler udbragtes, der vidnede om den patriotiske Aand der besjellede Selskabet og om det Jndtryk, som det Passerede havde efterladt sig. - Omtrent Kl. 12 afreiste Hr. B. for at begive sig til Aalborg, ledsaget af de Tilstedeværendes bedste Ønsker og Tak for hans uegennyttige Bestræbelser for at udbrede et nøiere Kiendskab til de fædrelandske Forhold. Jøvrigt er Spørgsmaalet om Autoriteternes Beføielse til paa den anførte Maade at skride ind ei blot i Klubbens Anliggender, men ogsaa i et privat Selskab, naturligviis Gjenstand for den almindelige Discussion her i Byen, og vil formeentlig blive gjort til Gjenstand for høiere Afgjørelse.